Ons het twee kilometer buite die Andersons hek gebly by Taleni Etosha Village en kan die plek hoog aanbeveel. Wat lekker is van daar bly is dat jy sommer al van die hek in die oggend kan diere sien soos jy in ry, met 'n watergat net 'n paar honderd meter in van die hek af. Ons het ook elke oggend leeus op die pad tussen die hek en Okaukeujo kamp gekry.
Okaukeujo is 'n baie netjiese kamp met 'n baie lekker watergat. Halali en Namutoni was bietjie teleurstellend en het amper soos spook kampe gelyk in vergelyking met Okaukeujo.